| ***Žemiečiai*** |
| --- |
|  |
|  |
| Pavadinimas | Earthlings |
| Kilmės šalis | JAV |
| Režisierius | Šonas Monsonas |
| Prodiuseris (-iai) | Libra MaksBret HarelsonMegė KiūPersija Vait |
| Kompozitorius | MobyLibra MaxBrian CarterNatalie MerchantGabriel MounseyBarry Wood |
| Vaidina | Choakinas Feniksas (pasakotojas) |
| Metai | 2005 |
| Žanras | Dokumentinis |
| Trukmė | 95 minutės |
| Kalba | anglų |
| Premjera | 2005 m. rugsėjo 24 d. |
| **IMDb įrašas** |

**„Žemiečiai"**, arba **„Žemės gyventojai"** (angl. *Earthlings*) – 2005 m. amerikiečių dokumentinis filmas apie žmonijos elgesį su kitais gyvūnais, juos veisiant kaip naminius gyvūnus, maistui, drabužiams, pramogoms ir moksliniams bandymams. Filmą režisavo Šonas Monsonas, įgarsino aktorius Choakinas Feniksas, o muziką sukūrė Moby. 2015 m. buvo išleistas tęsinys pavadinimu „Vienybė".

Dokumentiniame filme apžvelgiamos keturios sritys, kuriose naudojami gyvūnai, – intensyvi gyvulininkystė, naminių gyvūnėlių parduotuvės, šunų veisimo verslas, eksperimentai su gyvūnais. Filme panaudota paslėptomis kameromis nufilmuota medžiaga, kad būtų galima susidaryti vaizdą apie kai kurių didžiausių pasaulio pramonės šakų, vienu ar kitu atveju besiremiančių gyvūnais, kasdienę praktiką. Tuomet brėžiamos paralelės tarp rūšizmo ir rasizmo, seksizmo ir kt.

Filmo premjera įvyko 2005 m. *Artivist Film Festival & Awards* festivalyje, kur pelnė geriausio dokumentinio filmo titulą. Vėliau buvo parodytas tarptautiniame Bostono kino festivalyje (laimėjo geriausio turinio apdovanojimą) ir tarptautiniame San Diego kino festivalyje (buvo pripažintas geriausiu dokumentiniu filmu, apdovanojimą gavo ir Ch. Feniksas).

Choakinas Feniksas filmą pakomentavo taip: „Iš visų mano kada nors sukurtų filmų, tai yra tas, kuris labiausiai priverčia žmones kalbėti. Nes kiekvienas, peržiūrėjęs „Žemiečius", apie filmą papasakos kitiems trims. "Gyvūnų teisių filosofas Tomas Reganas pastebėjo, kad „tiems, kurie peržiūrės *Žemiečius*, pasaulis niekada nebebus toks, koks buvo".

Šaltiniai
---------

1. ↑  „Single Most Powerful Information With Professional Cast and Crew in EARTHLINGS". *Earthlings.com*. Suarchyvuotas originalas 2010-08-18. Nuoroda tikrinta 2010-10-23.  Nežinomas parametras `|url-status=` ignored (pagalba)
2. ↑
3. ↑  McNary, Dave (2015-04-22). „Documentary 'Unity' Set for Aug. 12 Release with 100 Star Narrators". *Variety*. Nuoroda tikrinta 2015-05-01.
4. ↑  „Boston International Film Festival Announces 2005 Winners". *BostonIFF*. Boston International Film Festival. 2005-06-26. Nuoroda tikrinta 2019-10-11.
5. ↑  "Joaquin Phoenix to Be Honored at San Diego Film Festival; Film Selection and Celebrity Line-Up Announced for Fourth Annual Festival Held Sept. 21-25". Pranešimas spaudai. 2005-09-14.. Prieigos data 2019-10-11.
6. ↑  „Earthlings, 2004, 95' | Activitats". *cccb.org* (katalonų). Centre de Cultura Contemporània de Barcelona. 2006-11-25. Nuoroda tikrinta 2019-10-11.
7. ↑  „New Zealand debut screening a sell-out success!". *safe.org.nz*. SAFE. Suarchyvuotas originalas 2007-06-12.
8. ↑  „EARTHLINGS is Single Informative Movie in Treatment and Protection of Animals". *Earthlings.com*. Suarchyvuotas originalas 2010-08-18.

Nuorodos
--------

* Oficiali svetainė